CELEX: 62017TA0540
Language: hu
Date: 2019-06-06 00:00:00
Title: T-540/17. sz. ügy: A Törvényszék 2019. június 6-i ítélete — EBB kontra Szíria („Választottbírósági kikötés — 20948. sz. »Electricity Distribution Project« kölcsönszerződés — A szerződés teljesítésének elmulasztása — Az előlegek összegének visszatérítése — Késedelmi kamatok — Mulasztási eljárás”)

29.7.2019   
            
            
               HU
            
            
               Az Európai Unió Hivatalos Lapja
            
            
               C 255/32
            
         
      A Törvényszék 2019. június 6-i ítélete — EBB kontra Szíria
      (T-540/17. sz. ügy) (1)
      
      („Választottbírósági kikötés - 20948. sz. »Electricity Distribution Project« kölcsönszerződés - A szerződés teljesítésének elmulasztása - Az előlegek összegének visszatérítése - Késedelmi kamatok - Mulasztási eljárás”)
      (2019/C 255/41)
      Az eljárás nyelve: angol
      
         Felek
      
      
         Felperes: Európai Beruházási Bank (képviselők: kezdetben P. Chamberlain, T. Gilliams, J. Shirran, F. Oxangoiti Briones és J. Shirran, később F. Oxangoiti Briones, J. Klein és J. Shirran, segítőik: D. Arts ügyvéd és T. Cusworth solicitor)
      
         Alperes: Szíriai Arab Köztársaság
      
         Az ügy tárgya
      
      Az EUMSZ 272. cikken alapuló és a Szíriai Arab Köztársaság arra kötelezésére irányuló kérelem, hogy a késedelmi kamatokkal növelten térítse vissza a 20948. sz. „Electricity Distribution Project” kölcsönkeret-szerződés alapján visszajáró összegeket.
      
         Az ítélet rendelkező része
      
      
                  1)
               
               
                  
                     A Törvényszék kötelezi a Szíriai Arab Köztársaságot, hogy fizessen vissza az Európai Beruházási Bank (EBB) által képviselt Európai Unió részére 52 657 141,77 euró összeget.
                  
               
            
                  2)
               
               
                  
                     Az említett összegeket a fő összegek és a szerződéses kamatok után 2017. augusztus 9-től a fizetés napjáig felszámított késedelmi kamat terheli, amelyet az EBB és a Szíriai Arab Köztársaság között 2001. február 5-én kötött és a 2003. október 3-i, 2006. február 28-i, 2007. május 9-i és 2007. október 8-i levéllel módosított, 20948. sz. „Electricity Distribution Project” kölcsönkeret-szerződés 3. cikkének (2) bekezdésében előírt módszer szerint kell kiszámítani.
                  
               
            
                  3)
               
               
                  
                     A Törvényszék a keresetet az ezt meghaladó részében elutasítja.
                  
               
            
                  4)
               
               
                  
                     A Törvényszék a Szíriai Arab Köztársaságot kötelezi a költségek viselésére.
                  
               
            
         (1)  HL C 369., 2017.10.30.